Тоня Трайкова
Пеперуда

chitanka.info

Годините на шеметни надежди

са смешни с избледнялата си прелест,

когато за живота си проглеждам,

изгубила последната си смелост.

Сега наподобявам пеперуда,

която съхне в някакъв хербарий,

скованите криле като по чудо

потрепват и неволно се разтварят.

Карфицата докрай се е забола,

главата й блести — безлично кръгла.

Не мога вече никого излъга:

конвулсията имитира полет.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.